19/06/2017 | Administración LocalMunicipal
Rianxo
Secretaría
Convenio de colaboración entre os Concellos da Pobra do Caramiñal e Rianxo para a execución do obradoiro de emprego: de Castelao a Valle-Inclán

O Pleno da Corporación do Concello de Rianxo, en sesión ordinaria do xoves 25 de maio de 2017, aprobou CONVENIO DE COLABORACIÓN ENTRE OS CONCELLOS DA POBRA DO CARAMIÑAL E RIANXO PARA A EXECUCIÓN DO OBRADOIRO DE EMPREGO “DE CASTELAO A VALLE-INCLAN” E SOLICITUDE CONXUNTA DUNHA AXUDA O ABEIRO DA ORDE DE 29 DE MARZO DE 2017 ( DOG Nº 70 DO 10/04/ 2017). Documento Anexo I. Publicar no Boletín Oficial da Provincia de A Coruña o Convenio sometendo o mesmo a exposición pública durante un prazo de 15 días naturais no caso de non interporse reclamacións dito acordo entenderase aprobado definitivamente. Na Casa do Concello da Pobra do Caramiñal, a ------de maio de 2017. D. José Luís Piñeiro García, Alcalde-Presidente do Concello de A Pobra do Caramiñal, é o seu representante legal consonte ao disposto nos arts.21.1. b) da Lei 7/1985, do 2 de abril, reguladora das bases de réxime local e 61.1 a) da Lei 5/1997, do 22 de xullo, de Administración Local de Galicia. D. Adolfo Muíños Sánchez Alcalde-Presidente do Concello de Rianxo, é o seu representante legal consonte ao disposto nos arts.21.1. b) da Lei 7/1985, do 2 de abril, reguladora das bases de réxime local e 61.1 a) da Lei 5/1997, do 22 de xullo, de Administración Local de Galicia. Recoñecéndose mutuamente os comparecentes a capacidade legal suficiente para o outorgamento do presente convenio, Da fe do acto, D. Guillermo J. Fernández López, Secretario do Concello da Pobra do Caramiñal I. Que mediante a Orde do 29 de marzo de 2017 establécense as bases reguladoras das axudas e subvencións para o fomento do emprego a través dos programas mixtos de emprego e formación da Comunidade Autónoma de Galicia dirixidos a mellorar a empregabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, e se procede á súa convocatoria para o ano 2017 da Consellería de Economía, Emprego e Industria. II. Que o art.3 da Orde citada dispón que terán a condición de beneficiarios e poderán promover os proxectos de obradoiros de emprego as entidades locais, sempre que sexan competentes para a execución das correspondentes obras ou servizos, dispoñan da capacidade técnica e de xestión suficiente para a realización dos proxectos e teñan un número mínimo de 500 persoas desempregadas no seu ámbito territorial. Así mesmo, o art.21 da Orde fomenta a presentación de proxectos conxuntos polas entidades locais. III. Que os concellos da Pobra do Caramiñal e Rianxo cumpren cos requisitos establecidos para ter a condición de beneficiarios das subvencións para programas mixtos de emprego e formación, e que é do seu interese promover a execución conxunta do proxecto “Obradoiro de Emprego De Castelao a Valle-Inclán” IV. Que os concellos teñen capacidade xurídica plena para obrigarse, para o cumprimento dos seus fins e no ámbito das súas competencias, consonte ao disposto nos arts.140 CE, 5 da Lei 7/1985, do 2 de abril, reguladora das bases do réxime local, 111 RD Lexislativo 781/1986, do 18 de abril, texto refundido das disposicións legais vixentes en materia de réxime local e 10, 187 e 193 da Lei 5/1997, de 22 de xullo, de Administración Local de Galicia. Exposto o que antecede e co fin de establecer as condicións de colaboración entre os concellos da Pobra do Caramiñal e Rianxo para a promover o proxecto “Obradoiro de Emprego De Castelao a Valle-Inclán” e solicitar unha axuda para o seu financiamento ao abeiro da Orde da Consellería de Economía, Emprego e Industria do 29 de marzo de 2017, conveñen en obrigarse con arranxo ás seguintes, Constitúe o obxecto do presente convenio o establecemento das condicións de colaboración entre os concellos da Pobra do Caramiñal e Rianxo, para a promoción e execución dos proxectos “Obradoiro de Emprego De Castelao a Valle-Inclán” e para a solicitude á Consellería de Economía, Emprego e Industria dunha axuda para o seu financiamento, ao abeiro da súa Orde do 29 de marzo de 2017 establécense as bases reguladoras das axudas e subvencións para o fomento do emprego a través dos programas mixtos de emprego e formación da Comunidade Autónoma de Galicia dirixidos a mellorar a empregabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, e se procede á súa convocatoria para o ano 2017. Mediante o presente convenio, ao abeiro do disposto no artigo 11 da Lei 40/2015, de 1 de outubro, do réxime xurídico do Sector Público, e en aras de dotar á actuación dunha maior eficacia, o Concello de Rianxo encomenda ao Concello da Pobra do Caramiñal as seguintes funcións:  A capacidade para levar a cabo as contratacións dos servizos, subministros e obras que puideran resultar necesarios para a execución do obradoiro.  A capacidade para efectuar as contratacións de persoal necesarias para dotar o persoal necesario. A solicitude do obradoiro de emprego co nome de “De Castelao a Valle-Inclán”, realizarase conxuntamente entre os concellos da Pobra do Caramiñal e Rianxo, no que se impartirá os módulos de “ACTIVIDADES AUXILIARES EN CONSERVACIÓN E MELLORA DE MONTES” e de “PROMOCIÓN TURÍSTICA LOCAL E INFORMACIÓN AO VISITANTE”. O obradoiro solicitarase para 15 alumnos-traballadores en cada un dos módulos sendo a distribución por concello a seguinte: - Concello de A Pobra: 7 alumnos- traballadores en cada un. - Concello de Rianxo: 8 alumnos- traballadores en cada un. As actuacións a levar a cabo nos concellos son as seguintes:  ACTIVIDADES AUXILIARES EN CONSERVACIÓN E MELLORA DE MONTES:  Acondicionamento, limpeza, conservación e construción dun invernadoiro e sementeiro en terreos municipais situados a carón do Colexio de Educación Primaria Pilar Maestú Sierra.  PROMOCIÓN TURÍSTICA LOCAL E INFORMACIÓN AO VISITANTE:  Museo Valle-Inclán.  Oficina de turismo – Casa mariñeira.  Roteiro Valle-Inclán.  Roteiro dos cruceiros.  ACTIVIDADES AUXILIARES EN CONSERVACIÓN E MELLORA DE MONTES:  Roteiro ambiental polo Río Té.  PROMOCIÓN TURÍSTICA LOCAL E INFORMACIÓN AO VISITANTE:  Museo Manuel Antonio.  Museo do Mar.  Roteiro Castelao. O persoal directivo, docente e de apoio a contratar, para o caso que nos concederan os 30 alumnos (1 docente a xornada completa por cada oito alumnos, artigo 27.4 da citada orde): Xornada Completa: 1 Director, 2 mestres para cada especialidade a impartir, 1 Auxiliar Administrativo, 1 titor Media Xornada: 1 mestre de educación básica, 1 mestre de formación empresarial No caso de ser concedido o Obradoiro de emprego, pero o número de alumnos sexa menor ao solicitado a porcentaxe de distribución de alumnos será a seguinte: - Concello de A Pobra: 45 % - Concello de Rianxo: 55 % **(A cifra redondearase ao número enteiro máis próximo) O ámbito de aplicación subxectivo e material do presente convenio limítase aos concellos da Pobra do Caramiñal e Rianxo e aos seus termos municipais, respectivamente. Os concellos da Pobra do Caramiñal e Rianxo, para a consecución dos fins a que responde o convenio, obríganse a:  Adoptar os acordos necesarios para a aprobación do proxecto do “Obradoiro de emprego De Castelao a Valle-Inclán” e para a solicitude da subvención para o seu financiamento á Consellería de Economía, Emprego e Industria ao abeiro da súa Orde do 29 de marzo de 2017.  Asumir todas as obrigas detalladas na Orde da Consellería de Economía, Emprego e Industria do 29 de marzo de 2017, singularmente as previstas no seu art.37 e, de xeito específico, a procurar a inserción laboral posterior das persoas desempregadas participantes no proxecto, ben como traballador por conta allea ou ben mediante a súa constitución como traballador autónomo ou por conta propia.  A por a disposición do proxecto “Obradoiro de Emprego De Castelao a Valle-Inclán” os inmobles sobre os que este se executará e que se definen na documentación técnica do referido proxecto. A posta a disposición acreditarase mediante certificación expedida pola Secretaría Municipal ou, no seu caso, documento de cesión para o uso público por tempo non inferior a vinte e cinco (25) anos, sempre que se manteña a afectación á actividade aquí tratada, e cos límites establecidos na lexislación de réxime patrimonial das Administración Públicas e na lexislación civil concordante.  A achegar a documentación necesaria para a execución do proxecto “Obradoiro de Emprego De Castelao a Valle-Inclán” incluídas, no seu caso, as autorizacións sectoriais pertinentes, e a que sexa necesaria para a solicitude, tramitación e xustificación da subvención regulada na Orde da Consellería de Economía, Emprego e Industria do 29 de marzo de 2017.  A achegar o financiamento preciso para a execución do “Obradoiro de Emprego De Castelao a Valle-Inclán” con arranxo ao previsto na cláusula cuarta deste convenio. Para os efectos de xestión do procedemento relativo á subvención do proxecto de “Obradoiro de Emprego De Castelao a Valle-Inclán” o Concello da Pobra do Caramiñal solicitará a axuda prevista na Orde da Consellería de Economía, Emprego e Industria do 29 de marzo de 2017 e realizará os trámites administrativos necesarios para a súa xestión e xustificación. Para a realización de toda a tramitación precisa, facúltase expresamente ao seu Alcalde-Presidente, D. José Luís Piñeiro García, para levar a cabo todos aqueles trámites necesarios. O Concello da Pobra do Caramiñal, como beneficiario e solicitante da subvención, ostentará a condición de representante. De acordo co exposto, o Concello da Pobra do Caramiñal terá a consideración de beneficiario da subvención que, no seu caso, se outorgue e asumirá a contratación e o custo das retribucións salariais totais (incluída as cotización empresarial á Seguridade Social), por todos os conceptos do persoal contratado (alumnos- traballadores, persoal directivo, docente e de apoio) en desenvolvemento do obradoiro de emprego “De Castelao a Valle-Inclán”, tendo a consideración de entidade empregadora. Sen prexuízo do indicado, o grupo de traballo mixto a que se refire o art.10 da Orde da Consellería de Economía, Emprego e Industria do 29 de marzo de 2017 estará integrado por persoal dos concellos participantes. O financiamento dos custos necesarios para a execución do proxecto que non sexan subvencionados, incluídos os necesarios para a solicitude da subvención, farase efectivo consonte ás seguintes regras:  Cada concello comprométese a dotar os créditos orzamentarios necesarios para asumir a totalidade dos gastos non comúns do proxecto, entendendo por tales os correspondentes a bens ou servizos implantados ou prestados unicamente no seu termo municipal.  Cada concello asumirá segundo ás seguintes porcentaxes os gastos comúns, entendendo por tales os correspondentes a custes de persoal ou bens e servizos non imputables a ningún deles individualmente: - Concello de A Pobra: 50 % - Concello de Rianxo: 50 %  A Dirección do obradoiro de emprego, de maneira mensual e así como no momento da finalización do obradoiro, e atendendo ao proxecto executado, elaborará un informe clasificando os gastos como comúns ou non comúns. Ao informe xuntarase relación certificada e copia autenticada das facturas correspondentes presentadas no concello que ten a consideración de beneficiario da subvención, neste caso Concello da Pobra do Caramiñal.  O Concello de Rianxo, logo de recibir a documentación indicada no parágrafo que antecede, transferiralle no prazo de un (1) mes o ao Concello da Pobra do Caramiñal a totalidade da achega económica ao seu cargo.  No caso de que fose necesaria a realización dun gasto cuxa contía poidera supor un risco para a facenda do Concello da Pobra do Caramiñal, e este fose un custo compartido, este poderá requerir do Concello de Rianxo certificado de existencia de crédito con caracter previa a realización do gasto, e o pago da parte proporcional unha vez sexa a débeda esixible consonte as normas en materia orzamentaria.  O Concello de Rianxo aportará, no momento de inicio do obradoiro e posteriormente con caracter trimestral, certificado de existencia de crédito adecuado e suficiente para satisfacer a parte que lle corresponda dos custos da actividade. As modificacións do proxecto “Obradoiro de emprego De Castelao a Valle-Inclán” requirirán da previa aprobación ou conformidade dos dous concellos. Para o caso de ser precisas para a execución do proxecto autorizacións sectoriais, sen prexuízo de que sexan achegadas polos concellos, facúltase expresamente ao Concello da Pobra do Caramiñal e ao seu Alcalde- Presidente para a súa solicitude. O incumprimento das obrigas consignadas no convenio por calquera das partes facultará ás outras para interromper o seu cumprimento e solicitar a súa resolución, que se producirá automaticamente transcorridos quince (15) días naturais. A resolución do convenio suporá que os concellos que non teñan a consideración de beneficiarios da subvención procedan ao aboamento dos gastos non subvencionados efectivamente realizados nas condicións e prazos previstos na cláusula cuarta. As dúbidas que poidan xurdir en cumprimento do convenio serán resoltas de mutuo acordo por unha comisión integrada por igual número de vogais de cada concello, designados polos respectivos Alcaldes- Presidentes. O presente convenio producirá efectos desde a data da súa sinatura e ata o total cumprimento das obrigas que nel se establecen. Ademais de polo transcurso do seu prazo de vixencia, o presente convenio extinguirase polas seguintes causas: 1. Polo non outorgamento da subvención para o obradoiro de emprego conxunto.2. Pola súa resolución, a instancia de parte ou de mutuo acordo. O presente convenio ten carácter administrativo rexéndose, ademais de polo establecido nas súas cláusulas, polo disposto na Orde do 29 de marzo de 2017 establécense as bases reguladoras das axudas e subvencións para o fomento do emprego a través dos programas mixtos de emprego e formación da Comunidade Autónoma de Galicia dirixidos a mellorar a empregabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, polo disposto nas Leis 39/2015 e 40/2015, do 1 de outubro, polo Dereito Administrativo e, supletoriamente polo Dereito Civil. As cuestións litixiosas que poidan xurdir derivadas do seu cumprimento, interpretación ou resolución serán de coñecemento da Xurisdición Contencioso- Administrativa. En proba de conformidade, os comparecentes asinan por duplicado o presente documento, no lugar e data indicados no encabezado. Rianxo, mercores 14 de xuño de 2017 O alcalde, Adolfo Muíños Sánchez